Diari Oficial de la Generalitat Valenciana


Sumari del DOGV 3297, del 30-07-1998 (1998/6029)

RESOLUCIÓ de 23 de juny de 1998, del director general d'Interior de la Conselleria de Presidència, per la qual s'acorda la inscripció de l'adaptació dels Estatuts del Col·legi de Procuradors de València.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3297

Data del DOGV
:   30-07-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/6029


Data del document
:   23-06-1998

Organisme emissor
:   Conselleria de Presidència

Tipus de document
:   Resolució

Correcció d'errades

RESOLUCIÓ de 23 de juny de 1998, del director general d'Interior de la Conselleria de Presidència, per la qual s'acorda la inscripció de l'adaptació dels Estatuts del Col·legi de Procuradors de València. [1998/C6029]
  
Vist l'expedient de modificació estatutària instruït a instància del senyor Alfonso López Loma, degà del Col·legi de Procuradors de València, inscrit amb el número 34 de la secció primera del Registre de Col·legis Professionals i de Consells Valencians de Col·legis Professionals de la Comunitat Valenciana, en el qual sol·licita la inscripció de la modificació dels Estatuts, d'acord amb els següents
  
Fets
  
Primer
  
Que el senyor Alfonso López Loma, degà del Col·legi de Procuradors de València, va presentar el 16 d'abril de 1998 els estatuts (modificats) d'aquest Col·legi per al control de legalitat per part de la Generalitat Valenciana, de conformitat amb allò que estableix l'article 11 de la Llei 6/1997, de 4 de desembre, de la Generalitat Valenciana, de Consells i Col·legis Professionals.
  
Segon
  
Que aquests estatuts són revisats pel Servei d'Entitats Jurídiques, i se'n sol·licita un informe a la Conselleria de Benestar Social, per ser competent en allò referit als continguts propis de la professió de procurador, en compliment del que disposa l'article 6.2 de l'esmentada llei. Informe favorable que va ser lliurat pel subsecretari de Justícia l'1 de juny de 1998, i es va requerir el degà del Col·legi el 9 de juny per tal que aportara la documentació necessària per a la continuació de l'expedient, documentació correcta que es va rebre el 18 de juny.
  
Tercer
  
Que segons certificat de data 11 de juny de 1998, de la senyora Beatriz Llorente Sánchez, secretària del Col·legi de Procuradors de València, la Junta General Extraordinària, en reunió celebrada el 31 de març de 1998, va acordar l'aprovació dels Estatuts del Col·legi de Procuradors per a la seua adaptació a la Llei 6/1997, de 4 de desembre, de la Generalitat Valenciana, de Consells i Col·legis Professionals.
  
Quart
  
El text annex dels preceptes, objecte d'adaptació estatutària, s'incorpora íntegrament a la present resolució i d'aquesta manera queda reproduït.
  
Fonaments de dret
  
Primer
  
Que els Estatuts contenen totes les determinacions exigides en l'article 10 de la Llei 6/1997, de 4 de desembre, de Consells i Col·legis Professionals.
  
Segon
  
Que han sigut aprovats amb els requisits i formalitats previstes en aquest article i en els Estatuts del Col·legi.
  
Tercer
  
Que s'ha donat compliment a allò establit en la disposició transitòria primera de l'esmentat cos legal que estableix: «Els col·legis professionals actualment existents a la Comunitat Valenciana adaptaran els seus estatuts i reglaments de règim interior, quan escaiga, a la present Llei en el termini d'un any comptat des de l'entrada en vigor».
  
Quart
  
L'expedient ha sigut tramitat per la Direcció General d'Interior de la Conselleria de Presidència, competent tal com ho disposa l'article 6.1 de la Llei 6/1997, de 4 de desembre, a través del Servei d'Entitats Jurídiques, en virtut de les atribucions que té conferides pels decrets 4/1997 i 30/1997, de 26 de febrer, sobre assignació de competències a la Presidència i a les conselleries, i d'aprovació del Reglament Orgànic i Funcional de la Conselleria de Presidència, respectivament, tot això, en relació amb el Decret 123/1986, de 20 d'octubre, del Consell de la Generalitat Valenciana, pel qual es crea el Registre de Col·legis Professionals i de Consells Valencians de Col·legis Professionals de la Comunitat Valenciana, i l'article 10 de l'Ordre de 23 de maig de 1996, en la redacció donada a aquesta ordre per l'Ordre de 25 de novembre de 1996, en allò que fa referència a l'estructura administrativa a nivell de servei.
  
Vist l'article 36 de la Constitució i l'article 31.22 de l'Estatut d'Autonomia de la Comunitat Valenciana; la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana; la Llei 2/1974, de 13 de febrer, de Col·legis Professionals, amb les seues modificacions posteriors, en els seus preceptes bàsics; i altres disposicions complementàries, resolc:
  
Inscriure l'adaptació dels Estatuts del Col·legi de Procuradors de València.